Դյուներ

Ավազաբլուրներ, դյուներ (կելտ․ dune), ավազային բլրակներ և բլրաշարեր։ Առաջանում են քամուց ծովերի, լճերի և գետերի ցածրադիր ավազային ափերին, ուր քամին մեծ մասամբ ուղղված է ափից ցամաք։ Ծովայիև և լճային ավազաբլուրների բարձրությունը հասնում է 30-մ-ի, գետայիններինը՝ 10-մ-ի։ Ավազաբլուրների հողմահար լանջն ունի մինչև 10° թեքման անկյուն, հակառակ լանջը՝ մինչև 40°։ Ավազաբլուրները տեղաշարժվում են տարեկան մինչև 10 մ։ Շարժվող ավազաբլրային ավազները ամրացվում են բուսատնկումների միջոցով։

Դյուներ